section_heading: Recenzije
paragraph_text: Yield je dobio miješane i pozitivne kritike, ali bio je proglašen povratkom ranijem, izravnijem rocku s ranijih albuma sastava. Recenzent Rolling Stonea, Rob Sheffield, dodijelio mu je četiri od pet zvjezdica te je izjavio: "Nekoć su najbolje pjesme grupe bile raznolike balade... Na Yieldu je Pearl Jam prvi put uspio održati atmosferu tih pjesama tijekom cijelog uratka." Dodao je da "Vedder pjeva iskrenije nego ikad prije o svojem životu odrasle osobe" te da album "pokazuje da je Pearl Jam zdravo sazrio u javnosti". Časopis Spin dodijelio je uratku osam od deset zvjezdica; u svojoj je recenziji rekao da se Pearl Jam "vratio s albumom koji je prepun graciozno neodlučnih himni. Sva bi roba trebala biti ovako nestabilna i životna". U recenziji za The Village Voice Robert Christgau uratku je dao ocjenu -5 i rekao: "Nirvana i [Pearl Jam] ranjiviji su i rječitiji glas arena rocka od bilo kojeg drugog britanskog sastava. Rijetko se kad kompleks spasitelja činio tako skromnim."NME je Yieldu dao sedam od deset bodova. U recenziji piše: "Na tom je albumu Pearl Jam obukao različite čizme, počeo gaziti po svojim bluzističkim korijenima i usmjerio pozornost na različite stilove i žešće pop pjesme."